ᱥᱤᱨᱤᱭᱟ

ᱥᱤᱨᱤᱭᱟ (ᱟᱨᱚᱵᱤᱠ: السورية ᱟᱥᱩᱨᱤᱭᱟ ; ᱤᱝᱞᱤᱥ: Syria) ᱫᱚ ᱛᱟᱞᱟ ᱥᱟᱢᱟᱝ ᱮᱥᱤᱭᱟ ᱨᱮᱱᱟᱜ ᱢᱤᱫ ᱫᱤᱥᱚᱢ ᱠᱟᱱᱟ ᱾ ᱱᱚᱶᱟ ᱨᱮᱱᱟᱜ ᱚᱯᱷᱤᱥᱤᱭᱟᱞ ᱧᱩᱛᱩᱢ ᱫᱚ ᱦᱩᱭᱩᱜ ᱠᱟᱱᱟ ᱟᱨᱚᱵᱽ ᱨᱤᱵᱚᱵᱽᱞᱤᱥᱤᱭᱟᱱ ᱥᱤᱨᱤᱭᱟ (الجمهورية العربية السورية Alzumhuriya Lārābīā Sāsurīya ) ᱾

ᱱᱚᱶᱟ ᱨᱮᱱᱟᱜ ᱥᱤᱢᱟᱹ ᱫᱷᱟᱨᱮ ᱨᱮ ᱞᱮᱵᱟᱱᱚᱱ, ᱤᱥᱨᱟᱭᱮᱞ, ᱡᱚᱨᱰᱟᱱ, ᱤᱨᱟᱠ ᱟᱨ ᱛᱩᱨᱠᱤ ᱮᱢᱟᱱ ᱫᱤᱥᱚᱢ ᱠᱚ ᱢᱮᱱᱟᱜᱼᱟ ᱾  ᱱᱚᱶᱟ ᱨᱮᱱᱟᱜ ᱯᱟᱪᱮ ᱥᱦᱮᱫ ᱫᱚ ᱢᱮᱰᱤᱴᱮᱨᱟᱱᱮᱭᱟᱱ ᱥᱟᱹᱢᱩᱸᱫ ᱥᱮᱫ ᱥᱟᱢᱟᱝ ᱟᱠᱟᱱᱟ ᱾ ᱱᱚᱶᱟ ᱨᱮᱱᱟᱜ ᱮᱛᱚᱢ ᱟᱨ ᱥᱟᱢᱟᱝ ᱥᱮᱦᱮᱫ ᱨᱮ ᱫᱚ ᱩᱥᱩᱞ ᱵᱩᱨᱩ ᱢᱮᱱᱟᱜᱼᱟ ᱾

ᱱᱤᱛᱚᱜ ᱫᱚ ᱚᱸᱰᱮᱱᱤᱡ ᱯᱟᱨᱥᱮᱛ ᱜᱚᱢᱠᱮ ᱞᱮᱠᱟᱛᱮ ᱵᱟᱥᱟᱨ ᱟᱞ-ᱟᱥᱟᱫᱽ ᱢᱮᱱᱟᱭᱟ ᱾ ᱥᱤᱨᱤᱭᱟ ᱨᱮᱱᱟᱜ ᱨᱟᱡᱽᱜᱟᱲ ᱫᱚ ᱰᱟᱢᱟᱥᱠᱚᱥ ᱾ ᱱᱚᱸᱰᱮᱱᱟᱜ ᱡᱚᱛᱚ ᱠᱷᱚᱱᱢᱟᱨᱟᱝ ᱱᱟᱜᱟᱨ ᱫᱚ ᱦᱩᱭᱩᱜ ᱠᱟᱱᱟ ᱟᱞᱮᱯᱯᱚ ᱾ ᱥᱤᱨᱤᱭᱟ ᱥᱤᱵᱷᱤᱞᱤᱭᱟᱱ ᱞᱟᱹᱲᱦᱟᱹᱭ ᱫᱚ ᱒᱐᱑᱑ ᱥᱟᱞᱮ ᱨᱮ ᱮᱦᱚᱵ ᱞᱮᱱ ᱛᱟᱦᱮᱸᱫ ᱾

ᱥᱤᱨᱤᱭᱟ ᱨᱤᱱ ᱦᱚᱲ ᱞᱮᱠᱷᱟ ᱫᱚ ᱗᱔% ᱥᱩᱱᱤ, ᱑᱒% ᱟᱞᱟᱣᱤ, ᱑᱐% ᱠᱤᱨᱤᱥᱛᱟᱱ ᱟᱨ ᱓% ᱰᱨᱩᱡᱤ ᱾

 ᱱᱟᱜᱟᱢ 
ᱥᱤᱨᱤᱭᱟ ᱨᱮᱱᱟᱜ ᱫᱚ ᱟᱹᱰᱤ ᱡᱤᱞᱤᱧ ᱱᱟᱜᱟᱢ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱯᱷᱚᱱᱮᱥᱤᱭᱟᱱ ᱠᱚᱣᱟᱜ ᱚᱛ ᱦᱟᱥᱟ ᱫᱤᱥᱚᱢ ᱠᱟᱱᱟ ᱾ ᱛᱟᱭᱚᱢ ᱛᱮ ᱱᱚᱶᱟ ᱫᱚ ᱟᱪᱮᱢᱮᱱᱤᱰ ᱥᱚᱢᱨᱟᱡᱽ, ᱨᱚᱢᱟᱱ ᱥᱟᱢᱨᱟᱡᱽ ᱟᱨ ᱚᱱᱟ ᱛᱟᱭᱚᱢ ᱥᱟᱢᱟᱝ ᱨᱚᱢᱟᱱ ᱥᱟᱢᱨᱟᱡᱽ ᱨᱮ ᱢᱮᱥᱟ ᱞᱮᱱ ᱛᱟᱦᱮᱸᱫ ᱾ ᱩᱱ ᱚᱠᱛᱚ ᱨᱮ ᱚᱸᱰᱮᱱ ᱦᱚᱲ ᱫᱚ ᱥᱤᱨᱤᱭᱟᱠ ᱯᱟᱹᱨᱥᱤ ᱯᱟᱹᱨᱥᱤ ᱠᱚ ᱨᱚᱥᱮᱫ ᱛᱟᱦᱮᱸᱫ ᱾  ᱟᱱᱴᱤᱱᱚᱪ ᱱᱟᱜᱟᱨ ᱫᱚ ᱠᱨᱤᱥᱴᱮᱱᱰᱚᱢ ᱨᱮᱱᱟᱜ ᱢᱟᱨᱟᱝ ᱟᱨ ᱞᱟᱹᱠᱛᱤᱭᱟᱱᱟᱜ ᱱᱟᱜᱟᱨ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟ ᱾  ᱱᱚᱸᱰᱮ ᱟᱨᱚᱵᱽ ᱥᱟᱢᱨᱟᱡᱽ ᱦᱚᱲ ᱫᱚ ᱟᱨᱚᱵᱚᱠ ᱯᱟᱹᱨᱥᱤ ᱨᱚᱲ ᱠᱚ ᱮᱦᱚᱵ ᱞᱮᱫ ᱛᱟᱦᱮᱸᱫ ᱾ ᱱᱛᱟᱨ ᱟᱭᱢᱟ ᱜᱟᱱ ᱥᱤᱨᱤᱭᱟ ᱨᱤᱱ ᱦᱚᱲ ᱤᱥᱞᱟᱢ ᱫᱷᱚᱨᱚᱢ ᱠᱚ ᱯᱟᱹᱛᱭᱟᱹᱣᱮᱫ ᱨᱮᱦᱚᱸ ᱚᱸᱰᱮ ᱱᱤᱛ ᱦᱚ ᱠᱤᱨᱤᱥᱛᱟᱱ ᱠᱚ ᱢᱮᱱᱟᱜ ᱠᱚ ᱜᱮᱭᱟ ᱾

ᱡᱚᱠᱷᱚᱱ ᱯᱩᱭᱞᱩ ᱡᱮᱜᱮᱛ ᱞᱟᱹᱲᱦᱟᱹᱭ ᱮᱦᱚᱵ ᱞᱮᱱᱟ, ᱩᱱ ᱡᱚᱠᱷᱟᱜ ᱚᱴᱚᱢᱟᱱ ᱥᱟᱢᱨᱟᱡᱽ ᱫᱚ ᱥᱤᱨᱤᱭᱟ ᱟᱨ ᱟᱹᱰᱤᱜᱟᱱ ᱴᱷᱟᱶ ᱮ ᱥᱟᱥᱚᱱ ᱮᱫ ᱛᱟᱦᱮᱸᱫ ᱾ ᱡᱚᱠᱷᱚᱱ ᱞᱟᱹᱲᱦᱟᱹᱭ ᱢᱩᱪᱟᱹᱫ ᱮᱱᱟ,  ᱯᱷᱨᱟᱱᱥ  ᱫᱚ ᱞᱮᱵᱟᱱᱚᱱ ᱟᱨ ᱥᱤᱨᱤᱭᱟᱭ ᱥᱟᱢᱵᱽᱲᱟᱣ ᱠᱮᱫᱼᱟ ᱾ ᱵᱨᱤᱴᱮᱱᱟᱜ ᱫᱚ ᱤᱨᱟᱠ, ᱡᱚᱨᱰᱟᱱ ᱟᱨ ᱯᱟᱞᱮᱥᱴᱤᱱ ᱛᱟᱦᱮᱸ ᱠᱟᱱᱟ ᱾ ᱑᱙᱒᱐ ᱥᱟᱞᱮ ᱨᱮ ᱩᱱᱠᱩ ᱢᱤᱫ ᱥᱤᱢᱟᱹ ᱠᱚ ᱵᱮᱱᱟᱣ ᱠᱮᱫᱼᱟ ᱤᱨᱟᱠ ᱟᱨ ᱥᱤᱨᱤᱭᱟ ᱛᱟᱞᱟᱨᱮ ᱾ ᱯᱷᱨᱟᱱᱥ ᱫᱚ ᱥᱤᱨᱤᱭᱟᱭ ᱥᱟᱢᱽᱲᱟᱣᱮᱫ ᱛᱟᱦᱮᱸᱫ ᱜᱮ ᱑᱙᱔᱖ ᱥᱟᱞᱮ ᱦᱟᱹᱵᱤᱡ, ᱥᱤᱨᱤᱭᱟ ᱟᱡᱟᱜ ᱢᱤᱫ ᱫᱤᱥᱚᱢ ᱛᱮᱭᱟᱨᱮᱱ ᱵᱷᱩᱨ ᱾

ᱚᱛᱱᱚ
ᱥᱤᱨᱤᱭᱟ ᱨᱮᱱᱟᱜ ᱞᱟᱴᱤᱪᱩᱰ ᱫᱚ ᱓᱒° ᱟᱨ ᱓᱘° ᱮᱛᱚᱢ (N) ᱟᱨ ᱞᱚᱝᱜᱤᱪᱩᱰ ᱓᱕° ᱟᱨ ᱔᱓° ᱥᱟᱢᱟᱝ (E) ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱱᱚᱸᱰᱮᱱᱟᱜ ᱵᱟᱹᱲᱛᱤ ᱜᱟᱱ ᱴᱷᱟᱲᱶ  ᱜᱮ ᱨᱚᱦᱚᱲ ᱟᱨ ᱩᱥᱩᱞ ᱧᱚᱜ ᱨᱮ ᱢᱮᱱᱟᱜᱼᱟ ᱥᱟᱹᱢᱩᱸᱫᱽ ᱠᱷᱚᱱ ᱾ ᱢᱮᱰᱤᱴᱮᱨᱟᱱᱮᱭᱟᱱ ᱥᱟᱹᱢᱩᱸᱫ ᱛᱮ ᱵᱮᱲ ᱟᱠᱟᱱ ᱴᱷᱟᱶ ᱫᱚ ᱦᱟᱹᱨᱭᱟᱹᱲ ᱧᱮᱞᱚᱜᱼᱟ ᱾ ᱤᱣᱯᱷᱨᱮᱴᱥ ᱫᱚ ᱥᱤᱨᱤᱭᱟ ᱨᱮᱱᱟᱜ ᱡᱚᱛᱚ ᱠᱷᱚᱱ ᱞᱟᱹᱠᱛᱤᱭᱟᱱ ᱜᱟᱰᱟ ᱠᱟᱱᱟ, ᱫᱤᱥᱚᱢ ᱨᱮᱱᱟᱜ ᱥᱟᱢᱟᱝ ᱱᱟᱠᱷᱟ ᱥᱮᱫ ᱛᱮ ᱞᱤᱸᱡᱤᱱ ᱠᱟᱱᱟ ᱾ ᱥᱤᱨᱤᱭᱟ ᱨᱮᱱᱟᱜ ᱦᱚᱭ ᱦᱤᱥᱤᱫ ᱫᱚ ᱨᱚᱦᱚᱲ ᱟᱨ ᱞᱚᱞᱚ ᱜᱮᱭᱟ ᱾ ᱨᱟᱵᱟᱝ ᱨᱤᱛᱩ ᱨᱮ ᱫᱚ ᱦᱟᱹᱞᱠᱟᱹ ᱜᱮᱭᱟ ᱾

ᱥᱟᱹᱠᱷᱭᱟᱹᱛ

ᱵᱟᱨᱦᱮ ᱡᱚᱱᱚᱲ

ᱛᱷᱚᱠ:ᱫᱤᱥᱟᱹᱢ
ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘